OzLabs/hebrew-wiki-articles huggingface dataset:
ירקו ניימינן

ירקו קלרבו ניימינן (בפינית: Jarkko Kalervo Nieminen; נולד ב-23 ביולי 1981 בפינלנד) הוא טניסאי פיני.

ב-6 בפברואר 2006 דורג ניימינן בדירוג השיא שלו - מקום 26 בעולם. ב-14 בינואר 2006, זכה ניימינן בטורניר הראשון שלו מסבב ה-ATP בו גבר על מריו אנצ'יץ' הקרואטי בטורניר בניו זילנד. ההישג הגדול ביותר שלו בגראנד סלאם הוא הגעה לשלב רבע הגמר באליפות ארצות הברית הפתוחה בשנת 2005.
ניימינן הוא הפיני היחיד אשר זכה בטורניר מסבב ה-ATP או הגיע לשלב רבע הגמר בגראנד סלאם.

== הישגיו בגראנד סלאמים ==

{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
! טורניר !! 2006 !! 2005 !! 2004 !! 2003 !! 2002 !! זכיות
|-
|אליפות אוסטרליה הפתוחה

|align="center"|שלב שלישי
|align="center"|שלב שלישי
|align="center"|שלב שני
|align="center"|שלב שלישי
|align="center"|שלב ראשון
|align="center"|0

|-
|אליפות צרפת הפתוחה

|align="center"|סיבוב ראשון
|align="center"|שלב שני
|align="center"|-
|align="center"|שלב רביעי
|align="center"|שלב שלישי
|align="center"|0

|-
|אליפות וימבלדון

|align="center"|רבע הגמר
|align="center"|שלב ראשון
|align="center"|-
|align="center"|שלב שלישי
|align="center"|שלב שני
|align="center"|0
|-
|אליפות ארצות הברית הפתוחה

|align="center"|סיבוב ראשון
|align="center"|רבע הגמר
|align="center"|שלב ראשון
|align="center"|-
|align="center"|שלב ראשון
|align="center"|0
|}

==קישורים חיצוניים==

* 

קטגוריה:טניסאים פינים
קטגוריה:פינים שנולדו ב-1981
לכידת וידאו

[[מעגל מודפס של התקן לכידת וידאו]]
לכידת וידאו (Video capture) הוא תחום שבו דוגמים וידאו זורם אנלוגי או דיגיטלי, והופכים אותו לקובץ או מזרימים אותו ברשת מחשבים. ישנה אפשרות לעשות זאת באמצעות תוכנה (למשל CamStudio) או באמצעות חומרה כמו כרטיס לכידת וידאו. כיום תחום זה משמש רבות את שידורי הווידאו בלוויין ובכבלים. 

ישנם כרטיסי לכידת וידאו מקצועיים ויקרים שמשמשים תאגידים גדולים בתחום הבידורי, וישנם כרטיסי לכידת וידאו ביתיים ופשוטים לצורך המרת סרטים לפורמט דיגיטלי. לעיתים ישנם כרטיסים משולבים שמשלבים תצוגה עם לכידת וידאו.

==קישורים חיצוניים==

* [http://net.nana.co.il/Article/?ArticleID=204810&sid=10 מדריך לכידת וידאו] אתר נענע
* [https://web.archive.org/web/20061213150606/http://www.videocenter.co.il/ מדריך ללכידת וידאו אנלוגי ודיגיטלי] וידאו סנטר - פורטל וידאו דיגיטלי

קטגוריה:אלקטרוניקה בידורית
קטגוריה:וידאו
קובץ hosts

קובץ hosts ב-[[Windows 10 פתוח ב-Notepad++.]]קובץ hosts הוא קובץ תצורה של מערכת ההפעלה המאפשר לקשר בין כתובת IP (מספר) לכתובת שמית (מחרוזת). פניה לקובץ Hosts שנמצא במחשב המקומי נעשית לפני פניה ל-DNS שנמצא במערכת חיצונית.

אחת ההמלצות על מנת להימנע מפגיעתן של תוכנות ריגול היא לחסום אתרים באמצעות קובץ ה־hosts, על ידי קישור בין כתובת האתר לבין הכתובת 127.0.0.1, שהיא למעשה כתובת המחשב המקומי (כתובת לולאה חוזרת). באופן זה נחסמים אתרים המכילים תוכנות הריגול, וכך נמנע מאלה לחדור למחשב בעת הגלישה.

==מיקום הקובץ==
מיקום הקובץ משתנה לפי מערכת ההפעלה.
* במערכות ההפעלה לינוקס ו-יוניקס הקובץ נמצא ב-&lrm;/etc&lrm;
* במערכות ההפעלה Windows 95, Windows 98 ו-Windows Me הקובץ נמצא ב-&lrm;%windir%\&lrm;
* במערכות ההפעלה Windows 2000, Windows XP, Windows 7, Windows 10 ו-Windows 11 הקובץ נמצא ב-&lrm;%Windir%\system32\drivers\etc&lrm;
* במערכת ההפעלה Windows NT הקובץ נמצא ב-&lrm;C:\winnt\system32\drivers\etc\&lrm;
* במערכת ההפעלה Mac OS הקובץ נמצא ב-&lrm;System Folder:Preferences or System folder&lrm;
* במערכות ההפעלה Mac OS X ו-FreeBSD הקובץ נמצא ב-&lrm;/etc (uses BSD-style hosts file)&lrm;
* במערכות ההפעלה Mac OS/2 ו-Mac eCS הקובץ נמצא ב-&lrm;"bootdrive":\mptn\etc\&lrm;

==תוכן הקובץ==
קובץ ה-hosts כולל שורות של טקסט רגיל בכל שורה, כתובת ה-IP נמצאת בשדה הראשון ולאחריה אחד או יותר שמות השרתים. השדות מופרדים על ידי "תווים לבנים" (רווחים או טאבים). ניתן לכלול שורות הערה, המסומנים על ידי סולמית (#) כתו הראשון בשורה. אין התייחסות לשורות ריקות בקובץ. דוגמה לקובץ hosts טיפוסי, עשוי להכיל את הדברים הבאים:

<div class="mw-content-ltr"><pre>
# This is an example of the hosts file
127.0.0.1 localhost loopback
::1 localhost
</pre>
</div>

==היסטוריה==
לרשת ה-ARPANET, קודמתה של רשת האינטרנט, לא היה בסיס נתונים מבוזר של שמות שרתים. כל צומת ברשת החזיק מיפוי מקומי של שאר הצמתים ברשת לפי הצורך ונתן להם שמות עבור משתמשי המערכת. לא הייתה שום שיטה להבטיח כי כל ההפניות לצומת נתון ברשת השתמשו באותו השם, כמו כן גם לא הייתה אפשרות להעתיק את קובץ ה-hosts למחשב אחר.

גודלה הקטן של רשת ה-ARPANET איפשר למנהלי הרשת לתחזק את קובצי ה-host בתקורה ניהולית קטנה. לצומתי רשת הייתה, בדרך כלל, כתובת אחת עם אפשרות למספר שמות. עם התפשטות רשתות ה-TCP/IP המקומיות, תחזוקת הקבצים הפך למעמסה על מנהלי המערכות עם התווספות צומתי רשת רבים בקצב הולך וגובר.

המאמצים לקביעת סטנדרטים אחידים, כגון הפורמט של הקובץ HOSTS.TXT ב-, ופרוטוקולי הפצה, למשל, שרת השמות המתואר ב-, עזרו להתמודד עם בעיות אלה, אך כדי לפתור את שורש הבעיה, נוצרה המערכת המבוזרת Domain Name System (DNS).

==ראו גם==
* מונחים ברשת מחשבים
* אבטחת מחשב אישי ברשת
* resolv.conf

==קישורים חיצוניים==
* [http://www.microsoft.com/technet/prodtechnol/windows2000serv/reskit/prork/prcc_tcp_lesj.mspx?mfr=true TCP/IP in Windows 2000 Professional]
* [http://support.microsoft.com/kb/172218 Microsoft TCP/IP Host Name Resolution Order]

קטגוריה:מערכת הפעלה
קטגוריה:אבטחת מחשבים
קטגוריה:תקשורת מחשבים
קטגוריה:קובצי תצורה
מבחן לוקאס-להמר למספרי מרסן

במתמטיקה, מבחן לוקאס להמר הוא מבחן ראשוניות למספרי מרסן. המבחן פותח במקור בידי אדוארד לוקאס ב-1878 ולאחר מכן שופר בידי דריק הנרי להמר בשנות ה-30 של המאה העשרים. על-שם אותם שני מתמטיקאים קרוי גם מבחן ראשוניות כללי, מבחן לוקאס-להמר.

המבחן מחשב בצורה מהירה את האיבר ה-<math>2^{p-2}</math> בסדרת לוקאס <math>V(4,1)</math> ובודק האם הוא שקול ל-0 מודולו <math>M</math> (כאשר <math>M=2^p-1</math> הוא המספר שצריך לבדוק את ראשוניותו).

==המבחן==
נתונים מספר ראשוני <math>2<p</math>, ומספר מרסן המתאים לו, <math>\ M=2^p-1</math>. המשימה היא לבדוק האם M ראשוני. נגדיר סדרה <math>\ s_i</math> ברקורסיה: <math>\ s_0=4</math>, ולכל <math>\ i>0</math> מוגדר <math>\ s_i=s_{i-1}^2-2</math>.

משפט. המספר M הוא ראשוני אם ורק אם <math>\ s_{p-2}\equiv 0\pmod{M}</math>.

זהו מבחן יעיל ביותר, והוא משמש עד היום לבדיקת ראשוניות של מספרי מרסן. החישוב מבוצע כולו מודולו M, ודורש כ- p פעולות של העלאה בריבוע מודולריות. בייצוג בינארי אלו פעולות מהירות יחסית: הריבוע האמיתי של מספר מתקבל מסיכום ההזזות שלו כלפי מעלה, וחישוב השארית מודולו M מהיר במיוחד מכיוון ש- <math>\ 2^p\equiv 1 \pmod{M}</math>, כך שתוצאת ההעלאה בריבוע מודולו M היא סכום שתי המחציות בריבוע שהתקבל. בסך הכול מדובר בכ- <math>\ p^3 \approx (\log(M))^3</math> פעולות בינאריות, מהיר יותר ממבחני הראשוניות האחרים כדוגמת אלגוריתם מילר-רבין הנחשב למהיר ביותר.

== תמצית הוכחת המשפט ==
נסתפק כאן בסקירה של ההוכחה לכיוון אחד של המשפט: אם M ראשוני, אז <math>\ s_{p-2}\equiv 0 \pmod{M}</math>.

מכיוון ש-p אי-זוגי, <math>\ 2^p-1\equiv 1\pmod{3}</math> ולכן M הוא שארית ריבועית מודולו 3. אבל <math>\ M\equiv -1 \pmod{4}</math>, ולכן משפט ההדדיות הריבועית מבטיח כי 3 איננו שארית ריבועית מודולו M. מכיוון שכך, סיפוח השורש הריבועי x של 3 לשדה <math>\ \mathbb{Z}/M\mathbb{Z}</math> יוצר את השדה הסופי מסדר <math>\ M^2</math>. בשדה הזה, נסמן <math>\ \alpha = 2+x</math>.

כעת קל להווכח (באינדוקציה) ש- <math>\ s_i = \alpha^{2^i}+\alpha^{-2^i}</math>, ובסופו של דבר <math>\ s_{p-2}=0</math> אם ורק אם <math>\ \alpha^{2^{p-1}}=\alpha^{\frac{M+1}{2}}=-1</math>. מכיוון שהשדה בעל מאפיין M, מתקיים <math>\ \alpha^M=2^M+x^M=2+3^\frac{M-1}{2}x=2-x=\alpha^{-1}</math>, כלומר <math>\ \alpha^\frac{M+1}{2}=\pm 1</math>. כדי להשלים חלק זה של ההוכחה, יש להראות שלשורש <math>\ 2^{-\frac{3M-1}{4}}(1+x)</math> של <math>\ \alpha</math> אין, בתורו, שורש ריבועי.

הכיוון ההפוך דומה, אלא שבמקום השדה בגודל <math>\ M^2</math> יש לחשב בשדה בגודל <math>\ Q^2</math> כאשר Q הוא גורם ראשוני של M שעבורו 3 איננו שארית ריבועית.

==ראו גם==
* מבחן לוקאס-להמר הכללי

==לקריאה נוספת==
<div style="text-align: left; direction: ltr; margin-left: 1em;">
Richard Crandall and Carl Pomerance (2001). Prime Numbers: A Computational Perspective, 1st edition, Springer. . Section 4.2.1: The Lucas-Lehmer test, pp.167–170.
</div>

==קישורים חיצוניים==
* 

<div style="direction: ltr;">
* [http://www.mersenne.org GIMPS (The Great Internet Mersenne Prime Search)]
* [https://web.archive.org/web/20081108104716/http://www.jt-actuary.com/lucas-le.htm A proof of Lucas-Lehmer test]
</div>

קטגוריה:מבחני ראשוניות
לוקאס-להמר למספרי מרסן
קטגוריה:הוכחות
אחי הצעיר יהודה

"אחי הצעיר יהודה" הוא שיר שכתב אהוד מנור לזכר אחיו . השיר הולחן על ידי יוחנן זראי, ובוצע לראשונה על ידי להקת גייסות השריון, עם הסולן אבי טולדנו, בשנת 1969. השיר, משיריו המוכרים של אהוד מנור, הפך במרוצת השנים לאחד משירי ההספד של פנתיאון היצירה הישראלית העכשווית.

יהודה ויינר, שהיה תותחן בטנק, נהרג בקרב בפורט תאופיק, ליד תעלת סואץ שבסיני, ב-8 בספטמבר 1968, במהלך מלחמת ההתשה, בן 19 במותו.

בשיר מנסה המשורר לנהל דיאלוג עם האח המת, דיאלוג שכמובן אינו אפשרי. כל בית בשיר נפתח בשאלות רטוריות: "האם אתה שומע?", "האם אתה יודע?" – שאלות שאין להן מענה. לאחר שאלות אלה מספר המשורר כיצד מנסים החיים להמשיך, לכאורה במלוא עוצמתם, על אף השכול הכבד.

הבית הראשון מתאר את הטבע הממשיך לשגשג במחזוריותו: השמש זורחת, הרוח מפזרת עלים, הגשם יורד. הבית השני מתאר את מחוזות הילדות, הממשיכים להתקיים, בגן הילדים לומדים שירים חדשים, ובתיכון התלמידים שוב מתעמלים. אולם למרות המראה הַשָּלֵו לכאורה, החיים לא חזרו שוב למסלולם, וספק אם יחזרו. האובדן ממלא את הלב בכל רגע. בסוף הבית השני מעמת המשורר את השלווה המדומה עם העובדה כי, למרות הזמן שחלף, "אמא מחכה בסתר שאולי עוד יגיע מכתב".

הבית השלישי בשיר מעצים את גודל האובדן, ומזכיר כי למרות מחזוריות הטבע והמשכיות החיים של ילדי הגן, "כל חבריך הטובים נושאים דמותך עמם...".
בסיום הבית השלישי מבטיח מנור לקרוא לבנו על שמו: "ובני הרך יפה כמוך / בשמך לו אקרא – יהודה"; המשורר קיים אמנם הבטחה זו כעבור שנים ספורות, עם הולדת בנו ידי (יהודה) בשנת 1974.

אהוד מנור, שהיה משורר ופזמונאי פורה, כתב שירים רבים, אולם השיר "אחי הצעיר יהודה" נחשב עד היום לאחד החשובים והמרגשים שבהם. בנימוקי השופטים שהחליטו להעניק לאהוד מנור את פרס ישראל בשנת תשנ"ח, נכתב:

חוקרת הספרות זיוה בן-פורת מונה פזמון זה של מנור (לצד שירו "בשנה הבאה") בין "פזמונים שזכו למעמד קאנוני-ממסדי [...] אלה שחוויה אישית ביותר [...] מבוטאת בהם באופן אימפרסונאלי ונוסחאי". לדבריה, היסוד הקושר פזמון קינה זה ומהווה את מוקד הניחומים בו הוא זכרו החי של הנופל.

==ראו גם==
שירים נוספים שכתב אהוד מנור לזכר אחיו:
* "בן יפה נולד"
* "בשנה הבאה"

==קישורים חיצוניים==

* , בערוץ "מוזיקה ישראלית"
* 
* שושנה ויג, [http://www.asimon.co.il/ArticlePage.aspx?AID=790&AcatID=81#At "ואחי שותק" - ניתוח השיר בתוך נאום זיכרון לאח שנפל], אתר "אסימון"

==הערות שוליים==

קטגוריה:שירי 1969
קטגוריה:שירי להקות צבאיות
קטגוריה:שירי אבי טולדנו
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי יוחנן זראי
קטגוריה:שירי זיכרון חללי מערכות ישראל
רטריבר חלק-שיער

רטריבר חלק-השיער (אנגלית: Flat-Coated Retriever) הוא זן של כלב המאופיין בפרווה שחורה, חלקה ומבריקה.

רטריבר חלק-השיער הוא כלב ציד פופולרי ומצטיין בתערוכות. משלהי המאה ה-20 עלתה קרנו ככלב שעשועים. מוצא הגזע במערב אירופה, במיוחד מאזורי אנגליה ודנמרק. כלבים מגזע זה מתאפיינים בתכונות כמו אנרגטיות, עצמאות, אומץ, חוסר אגרסיביות, חביבות, חברותיות, אדיבות ועוד. בשל תכונותיהם אלו, כלבים מגזע זה מתאימים לתפקידי חילוץ, הצלה, הנחיית עיוורים, וכן משמשים ככלבי ציד וככלבי משפחה. גובהו הממוצע של גזע זה נע בין 56–61 ס"מ, ומשקלו עשוי לנדוד בין 25–40 ק"ג.

== קישורים חיצוניים ==

* 

קטגוריה:הקבוצה השמינית של הפדרציה הבין-לאומית לכלבנות
קטגוריה:הקבוצה השלישית של מועצת הכלבנות האוסטרלית הלאומית
קטגוריה:הקבוצה הראשונה של מועדון הכלבים הקנדי
קטגוריה:גזעי כלבים
גילי בן אוזיליו

גילי בן אוזיליו (18 בינואר 1963 - 6 בינואר 2009) הייתה שחקנית תיאטרון, קולנוע וטלוויזיה ישראלית.

== קריירה ==
גילי בן אוזיליו למדה משחק בבית הספר הגבוה לאמנויות הבמה בית צבי וסיימה את לימודיה בשנת 1987.
בסיום לימודיה שיחקה בתיאטרון החאן עד שנת 1989, בין היתר בתפקיד ונדלה ב"האביב מתעורר", סטפני ב"נולדו אשמים", שרה ב"ינתי פרזי", ומרים ב"מי תהום".

לאחר שעזבה את תיאטרון החאן שיחקה בתיאטרון הבימה בהצגות רבות ובהן: "ליל העשרים" (בתפקיד שפרה), "ביבר הזכוכית" (בתפקיד לורה), "היפוליטוס" (בתפקיד ארטמיס) ו"שלוש אחיות" (בתפקיד אירינה).

בשנת 1995 עזבה את תיאטרון הבימה ושבה לשחק בתיאטרון החאן בין היתר בהצגות "הבתולה מלודמיר" (בתפקיד הבתולה), "אנה גלקתיה" (בתפקיד ספורטה), "הנסיכה איבון" (בתפקיד איבון).
כמו כן שיחקה בהצגה "פרגודים" בתיאטרון הבימה בשנת 2003, בהצגה "שלומית" (בתפקיד הרודיה) בתיאטרון המעבדה בשנת 2005, ובהצגה "נתניה" (בתפקיד שולמית) בתיאטרון הקאמרי. בתפקידה האחרון החל מקיץ 2008 הופיעה בתפקיד הראשי במחזה "ירמה" בתיאטרון אנסמבל הרצליה.

בטלוויזיה שיחקה במשך שתי עונות בסדרה "הילדים מגבעת נפוליאון" בתפקיד יעל לוין, אמא של יובל.

בן אוזיליו זכתה בפרס ידיד הבימה על תפקידה ב"ביבר הזכוכית", ובפרס ראשון בתיאטרונטו 2004 בהצגה "ככה אני פאם פאטאל".

השתתפה בסרטי הקולנוע הישראליים: "עורבים", "בצילו של הלם קרב", "לילה לבן", "לא בלי בתי", "כל אהבותי" ו"האסונות של נינה", ובתפקיד הראשי בסרט הטלוויזיה "רותי נעים". זמן קצר לפני מותה שיחקה בסרט "עמק תפארת". הופיעה בתוכניות הטלוויזיה: "שם נרדף", "מקומון", "101", "הילדים מגבעת נפוליאון","גבעת הירח", "הבורר".

נפטרה ב-6 בינואר 2009 ממחלת הסרטן. נקברה בקיבוץ עינת.

==חיים אישיים==
בן אוזיליו הייתה נשואה ב-1987 למשך שלושה חודשים לשחקן גיל פרנק, איתו למדה בבית צבי. בהמשך הייתה נשואה לשחקן אמיתי יעיש עד לפטירתה, ולהם שתי בנות.

החל משנת 2011 מוענק פרס על שמה של בן אוזיליו.

==קישורים חיצוניים==

* [http://sites.google.com/site/gillybenousilio/ גילי], אתר אינטרנט המוקדש לזכרה, ובו יצירות פרי עטה, קטעי וידאו ועוד
* - ריאיון וכתבת פרופיל עם גילי בן אוזיליו
* 
* גילי בן אוזיליו, [https://library.osu.edu/projects/hebrew-lexicon/99995-files/99995093/99995093-11-files/99995093-11-135-144.pdf "האלפון שלי"]. מטעם, 11, ספטמבר 2007.
* 
* 
* 
* 

==הערות שוליים==

קטגוריה:אישים הקבורים בעינת
קטגוריה:בוגרות בית צבי
קטגוריה:בוגרי בית צבי
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנפטרו מסרטן
קטגוריה:ישראלים שנפטרו מסרטן
קטגוריה:ישראליות שנולדו ב-1963
קטגוריה:ישראלים שנולדו ב-1963
קטגוריה:ישראליות שנפטרו ב-2009
קטגוריה:ישראלים שנפטרו ב-2009
גסאן עבאס

גסאן עבאס (בערבית: غسان عباس, תעתיק מדויק: ע'סאן עבאס, נולד ב-1 ביוני 1957) הוא שחקן תיאטרון, קולנוע וטלוויזיה ערבי-ישראלי.

==ביוגרפיה==
עבאס נולד ב-1957 באום אל-פחם. למד משחק באוניברסיטת תל אביב.

הוא השתתף בהצגות רבות, בין היתר בתיאטרון חיפה, תיאטרון הבימה, התיאטרון הקאמרי, התיאטרון העממי, תיאטרון בית ליסין והמרכז התיאטרוני בנווה צדק, ובנוסף - כתב וביים את ההצגות: "מצבים", ו"החתונה".

ב-1986 השתתף בסרט "נאדיה" בתפקיד מורה. ב-1988 שיחק בפסטיבל עכו בהצגת היחיד "אלוהים, תציל אותי ממולדתי" שכתב דניאל הורוביץ אודות המשורר העיראקי הגולה, מודאפר א-נוואר.

ב-1981 פסלה המועצה לביקורת סרטים ומחזות את המחזה "משהד", שכתב במשותף עם עוואודה ראתב, ועוסק בהפקעת קרקעות במגזר הערבי.

באותה שנה העלה הצגת יחיד בשם "לא נעים".

ב-1982 נאסרה העלאת הצגתו "הביצה". לטענתו של עבאס מדובר בגרסה ערבית להצגה "לא נעים".

עבאס השתתף בסדרת הטלוויזיה "המסעדה הגדולה" (בתפקיד המלצר עבדו), בסדרה "תמונות יפואיות" וכן בסרטי קולנוע רבים.

מאז 2001 הוא מכהן כמנכ"ל תיאטרון דיוואן אל לאג'ון שבואדי עארה. ב-1998 השתתף בסרטו של עמוס גיתאי, "יום יום".

ב-1991 נטל חלק בסרט "גמר גביע" לצד משה איבגי ומוחמד בכרי. ב-2010 השתתף בסרט הקומי "חצי טון ברונזה" ששודר ב-HOT V.O.D לצד שלמה בראבא, מיכאל הנגבי ושמיל בן ארי.

מאז 2007 מופיע עבאס בחלק מהצגות תיאטרון "הבימה".

ב-2009 זכתה הצגת היחיד שלו, "הרצל אמר", בתחרות בפסטיבל מסרחיד בעכו. את המחזה כתב איאד אל-ברגותי וביים מוניר בכרי.

ב-2012 גילם את הרופא עז א-דין אבו אל-עייש בהצגת היחיד "לא אשנא", שנכתבה על פי ספרו של ד"ר אבו אל-עייש על חייו, ועל הטרגדיה שפקדה אותו כששלוש מבנותיו נהרגו במהלך מבצע עופרת יצוקה מפגיעת שני פגזי טנק של צה"ל בחימוש שהוסתר בביתו בג'בליה.
ב-2014 סירב עבאס לקוד קידה בפני ראש עיריית אשקלון, איתמר שמעוני, בסיום ההצגה "החייל האמיץ שוויק" מאחר ששמעוני הורה להפסיק עבודתם של ערבים ישראלים בעירו. ב-2015 שיחק בסרטו של אלעד קידן, "היורד למעלה".

ב-2017 השתתף בסרטו הדוקומנטרי של שלומי אלדר "ארץ זרה".

בשנת 2018 הוא לקח חלק בעונה ה-4 של הסדרה שנות ה-80 בה גילם את ד"ר אדוארד מנצור, רופא שיניים ערבי מחליסה. באותה השנה החל לשחק בתיאטרון בית ליסין במחזה "אוסלו".

==קישורים חיצוניים==

* [https://web.archive.org/web/20091004085257/http://www.ellajuntheatre.com/lajun/he/gassan.html קורות חיים], באתר דיוואן אל לאג'ון
* 
* 
* 

==הערות שוליים==

קטגוריה:בוגרי אוניברסיטת תל אביב: החוג לתיאטרון
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ערבים ישראלים
קטגוריה:אום אל-פחם: אישים
קטגוריה:ישראלים שנולדו ב-1957
מושג שסתום

מושג שסתום הוא מושג בתחום המשפט, המופיע בחקיקה, שלגביו הותיר המחוקק כר נרחב לפרשנות פסיקתית. שסתום הוא התקן, אשר משמש לפתיחת מעבר, לסגירת מעבר או לוויסות. מושגי השסתום מאפשרים גמישות פסיקתית והתאמת הפסיקה בהתאם לשינויים החברתיים המתרחשים במהלך הזמן. זאת, באופן משלים לחקיקת משנה, שם נתן המחוקק לרשות המבצעת אמצעים להתערב בהתאמתו של החוק למקום ולזמן.

הביקורת על שימוש יתר במושגי שסתום היא שהם גורמים, למעשה, לחוסר ודאות משפטי, ולמעשה הפרשנות הניתנת למונחים אינה בהכרח הפרשנות החברתית המקובלת אלא פרשנות המונחית על ידי עולם הערכים של השופט המכריע באותו דיון קונקרטי.

לעיתים מחליט המחוקק לצמצם את אי הוודאות שיוצר מושג שסתום, ומעניק לו הגדרה בחקיקה. כך, למשל, המושג "תושב ישראל", שלו חשיבות ניכרת בפקודת מס הכנסה ובחוק הביטוח הלאומי, הופיע בחוקים אלה ללא כל הגדרה, ומשמעותו נוצרה בפסיקה בלבד. בתחילת 2003 שינה המחוקק את טעמו, ותיקן שני חוקים אלה כך שנוספו בהם כללים מפורטים יותר לבחינת היותו של אדם תושב ישראל.

דוגמאות בולטות למושגי שסתום:
* סבירות - המונח מקובל במספר ענפי משפט. כך, למשל, במשפט המנהלי. החוק לא יכול לקבוע הנחיות מפורשות לכל מקרה ומקרה שרשות ציבורית צריכה לקבל לגביו החלטות, אך החלטותיה צריכות להיות במתחם הסבירות. בענפים אחרים של המשפט, כמו דיני הנזיקין או העונשין קבועים מונחים כמו "זמן סביר" או "האדם הסביר" (או, לעיתים, "אדם מן היישוב"). הגדרת עוולת הרשלנות בפקודת הנזיקין נפתחת במילים "עשה אדם מעשה שאדם סביר ונבון לא היה עושה באותן נסיבות".
* עקרון תום הלב - אדם הפועל בתום לב עושה זאת מתוך הנחה שהוא אינו פוגע באדם אחר. המונח מקובל בעיקר בדיני החוזים, אך גם בדיני הנזיקין והקניין.
* תקנת הציבור (הדוקטרינה המקבילה בדין זר היא Public policy) - מונח המופיע במגוון חוקים ומוכר על ידי בית המשפט כמונח שסתום למניעת ביצוע הסכמים כשהתוצאה של אכיפת ההסכם אינה ראויה. בין השאר מופיע המונח ב, הקובע כי חוזה שנוגד את תקנת הציבור בטל, ב הקובע שניתן לבטל פסק בורר אם הוא נוגד את תקנת הציבור וב, בו ניתן לו משמעות החופפת את רעיון ההגנה מן הצדק.

==לקריאה נוספת==
* גבריאלה שלו, "סוס הפרא – לאן או מה אירע לתקנת הציבור?", קריית המשפט ב, 2002.
* אהרן ברק, שופט בחברה דמוקרטית, הוצאת הספרים של אוניברסיטת חיפה, כתר הוצאה לאור, נבו הוצאה לאור, 2004, הפרק "מושגי השסתום", עמ' 248–261.

==הערות שוליים==

קטגוריה:מונחים משפטיים
אבי טרמין

אבי טרמין (נולד ב-12 בנובמבר 1960) הוא שחקן תיאטרון וטלוויזיה ישראלי.

==ביוגרפיה==
טרמין שירת בצה"ל בלהקה צבאית. לאחר שהשתחרר מהצבא למד טרמין משחק באוניברסיטת תל אביב. הוא בוגר החוג לאמנות התיאטרון באוניברסיטה זו.

== קריירה ==

===קריירת תיאטרון===
טרמין השתתף בשלושה פסטיבלי עכו. לאורך השנים שיחק בהצגות במספר תיאטראות בישראל, בהם: תיאטרון החאן (בתפקיד חנן בהצגה "הדיבוק"), תיאטרון הבימה (בתפקיד ראשי בהצגה "אהבתו הראשונה של המורה לטבע", ובתפקיד המלך בום-דרום בהצגה "המלך מתיא הראשון"), ותיאטרון באר שבע (בהצגה "אדונן של שתי המשרתות" בתפקיד דוטורה). 

מ-1988 משחק טרמין בהצגות בתיאטרון הקאמרי, ובהן: "אמא קוראז'", "הגולם", "ריצ'רד השלישי", "תיקון חצות", "מבקר המדינה", "חפץ", "קרום", "אשכבה", "עוץ לי גוץ לי", "קויאר ועדשים", "עיר הנפט", "השמים הם הגבול", "נתניה", "מותו של סוכן", "המלך ליר", "ינטל", "כנר על הגג", "האב", "זהב טורקי", "אנה", "השיבה", "כימים אחדים", "תחושת בטן".

===קריירת טלוויזיה===
בשנת 1991 התארח טרמין בתוכנית הילדים "מסיבת גן" בתור סופר. בין השנים 1994-1997 גילם את דמותו של ציון ("ג'חנון") בקומדיית המצבים הישראלית "איצ'ה". ב-1997 גילם את ברני, הדינוזאור הגדול והסגול שאוהב ילדים, בתוכנית "החברים של ברני". בשנת 1999 השתתף כשחקן אורח בסדרת הטלוויזיה הישראלית "20 פלוס".

טרמין השתתף בסדרת הטלוויזיה "מבקר המדינה" בתפקיד "שרשור"; בסדרה "זומזום" ב-Yes הטלוויזיה בלוויין (2006) בתפקיד "חמו"; ובסדרה המצליחה "עספור" (2010) בתפקיד "ממן".

==קישורים חיצוניים==

* [https://archive.today/20130108041127/www.cameri.co.il/index.php?page_id=148 אבי טרמין], באתר התיאטרון הקאמרי

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:חברי להקות צבאיות ישראליות
קטגוריה:בוגרי אוניברסיטת תל אביב

קטגוריה:ישראלים שנולדו ב-1960
נוכל (מבוכים ודרקונים)

נוכל (באנגלית: Rogue) או גנב (Thief) הוא אחד ממקצועות השחקן הבסיסים במשחק התפקידים "מבוכים ודרקונים" על מהדורותיו השונות. כשרונותיו העיקריים של הגנב הם יכולת ההתגנבות שלו ואמצעי התחבולה שלו עקב היותו חשאי וזריז. בנוסף, הוא גם טוב בהתקנת מלכודות, ניטרולן, פריצת מנעולים והתקפה מפתיעה.

למרות השם שניתן לדמות זו, לא כל הדמויות הזריזות והחמקניות מסוג זה הן גנבים. למשל, מרגלים בעלי התכונות החמקניות והחשאיות נחשבים למקצוע הנוכלות אף על פי שאינם גנבים.

==מאפיינים==
לנוכלים יכולת למידה רבה, כך הם יכולים להתמקד ברכישת מיומנויות רבות יותר ביחס למקצועות קרביים אחרים. נוכל יכול להנחית מכה חזקה באופן פתאומי על יריבו או לתת חבטה ב"עקב אכילס" ולגרום נזק רב הרבה יותר על אף שכוחו הפיזי אינו גדול. נוכלים אינם יכולים להטיל לחשים וקסמים, אך הם יכולים להשתמש במגילות ובחפצים קסומים אחרים. זריזות חשובה מאוד לנוכל, משום שהיא משפיעה על המיומנות. נוסף על כך, נוכל לא נוהג לעטות שריון כבד שיספק לו הגנה משום שהדבר גורם לו להיות פחות זריז ומכביד עליו. תבונה חשובה גם היא, שכן הנוכל זוכה ליותר נקודות מיומנות בזכותה.

בניגוד לחלק מבעלי מקצוע אחרים, הנוכלים אינם מרגשים חיבה גדולה כלפי נוכלים אחרים ואינם משתפים איתם פעולה באופן מובהק, אלא רק למדו שלא כדאי לסמוך על נוכלים אחרים אפילו יותר מכל אחד אחר.

נוכל בדרך כלל מתמקד בכלי נשק המאפשרים התגנבות שקטה כגון אקדח, קשת ופגיון.
נוכלים עשויים להשתמש בשריונות קלים אשר לא יפריעו להם לנוע, אך לרוב לא ישתמשו במגינים.

==לקריאה נוספת==
* בעברית - [https://pundak.games/product/savage-core/ ספר הבסיס] של פאת'פיינדר בעולמות פראיים
* באנגלית - [https://dnd.wizards.com/products/rpg_playershandbook ספר החוקים לשחקן] של מבוכים ודרקונים מהדורה חמישית

קטגוריה:מבוכים ודרקונים
מאמן השנה של ה-BBC

תואר מאמן השנה של ה-BBC הוא תואר שמוענק למאמן שפעל בבריטניה, והצטיין במיוחד בשנה זו. את הפרס הראשון קטף סר אלכס פרגוסון ב-1999.

== הזוכים ==
* 1999 - אלכס פרגוסון
* 2000 - יורגן גרובלר 
* 2001 - סוון גוראן אריקסון
* 2002 - ארסן ונגר
* 2003 - קלייב וודוארד
* 2004 - ארסן ונגר (2)
* 2005 - ז'וזה מוריניו
* 2006 - דניאל אנדרסון
* 2007 - אנצו קלצגה
* 2008 - דייב בריילספורד
* 2009 - פאביו קאפלו
* 2010 - קולין מונטגומרי
* 2011 - אנדי פלאואר
* 2012 - דייב בריילספורד (2)
* 2013 - וורן גטלנד
* 2014 - פול מקגינלי
* 2015 - מייקל אוניל
* 2016 - קלאודיו ראניירי
* 2017 - בנקה בלומקויסט, סטפן מגואיר, כריסטיאן מלקולם 
* 2018 - גארת' סאות'גייט
* 2019 - ג'ון בלאקי
* 2020 - יורגן קלופ
* 2021 - גארת' סאות'גייט (2)
* 2022 - סרינה ויכמן

קטגוריה:פרסי ספורט בריטיים
קטגוריה:פרסי כדורגל
יוסף בס

"[[מיהו יהודי?" - קריקטורה של יוסף בס בכניסה למוזיאון הישראלי לקריקטורה ולקומיקס בחולון]]
יוסף בס (5 במאי 1908–1995) היה קריקטוריסט נודע בתקופת היישוב ובתקופת ראשית המדינה, וכן צייר כרזות, צייר תפאורות לתיאטרון ומעצב מדליות. 

==ביוגרפיה==
יוסף בס נולד בשנת 1908 בלבוב שבגליציה (לימים בפולין). ב-1936 עלה לארץ ישראל. למד אדריכלות בטכניון בחיפה. לאחר סיום לימודיו בשנת 1940 עבד כאדריכל ויחד עם זאת החל לפרסם קריקטורות בעיתון הארץ והפך לקריקטוריסט הקבוע של העיתון במשך כ 30 שנה. הקריקטורות שלו שפורסמו תחת הכותרת "הימים הללו" כיסו את כל תקופת מלחמת העולם השנייה והשואה, ובהמשך תקופת המאבק בבריטים ומלחמת העצמאות. 
החל במחצית השנייה של שנות ה-30 הוציא לאור עיתון סאטירי בשם 'סיכות', בעריכת יעקב רזניק.

במלחמת העצמאות ולאחריה שירת יוסף בס כקצין ההסברה הראשון של משטרת ישראל ולאחר מכן שב למדורו ב"הארץ" והמשיך בו עד לסוף שנות השבעים. במקביל הקים משרד פרסום. זכה בפרסים עבור כרזות שצייר עבור מרכז ההסברה. כמו כן עיצב מדליות ממלכתיות וצייר תפאורות להצגות תיאטרון. ביקורות התיאטרון של ד"ר חיים גמזו לוו באיורי דיוקנאות השחקנים פרי מכחולו של יוסף בס. בס צייר איורים לספרים רבים, ביניהם ספרי ילדים. הקריקטורות שפרסם יוסף בס ב"הארץ" יצאו לאור במספר ספרים.

ליוסף בס היה קו דק ועדין והיטיב לצייר דיוקנאות. בעיקר אהב לצייר את דמותו של דוד בן-גוריון, בעין ביקורתית אך אוהדת. הקריקטורות של בס על דוד בן-גוריון לוקטו בספרו " הזקן והעם" שהופיע בשנת 1961.

בס חידש את המילה "מונית".

==מספריו==
*על ימין ועל שמאל, הוצאת סכות, 1942.
* הימים הללו, הוצאת מצפה, 1944.
* עבדים היינו..., הוצאת מסדה, תש"ט.
* היו זמנים, הוצאת מצפן, 1952.
* יהיה טוב, 1955.
* השנים הללו 1947 - 1959, הוצאת מסדה, 1959.
* הזקן והעם, הוצאת המדפיס האזרחי, 1961.
* מדינה זה לא צחוק, 1968.
* דיין בעין הקריקטורה, הוצאת א. לוין אפשטיין, 1969.
* היה טוב, הוצאת יוחי, 1979.

==קישורים חיצוניים==
* 
* [http://www.cartoon.org.il/printPage.aspx?stage=print&pageid=31 יוסף בס] באתר המוזיאון הישראלי לקריקטורה ולקומיקס (ביוגרפיה מפורטת)
* 
* 
* 
* 

==הערות שוליים==

קטגוריה:קריקטוריסטים ישראלים
קטגוריה:אנשי העלייה החמישית
קטגוריה:סגל הארץ

קטגוריה:ישראלים שנולדו ב-1908
קטגוריה:ישראלים שנפטרו ב-1995
נבחרת טורקמניסטן בכדורגל

נבחרת טורקמניסטן בכדורגל היא נבחרת הכדורגל הלאומית של טורקמניסטן.

הנבחרת מעולם לא העפילה לגביע העולמי. בשנת 2004, חוללה הנבחרת הפתעה גדולה כאשר העפילה לגביע אסיה. בטורניר זה, השיגה רק נקודה אחת ולא העפילה לסיבוב השני.

==כל גביעי העולם==
*1930 עד 1994 - לא נרשמה. הייתה חלק מברית המועצות.
*1998 עד 2026 - לא העפילה

==כל גביעי אסיה==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
|1956 עד 1988|| colspan="7" |הייתה חלק מברית המועצות
|-
| 1992|| colspan="7" |לא הייתה חברה בקונפדרציית הכדורגל של אסיה
|-
| 1996|| colspan="7" rowspan="2" |לא העפילה
|-
| 2000
|-
| 2004||סיבוב ראשון||3||0||1||2||4||| 6
|-
| 2007|| colspan="7" |לא נרשמה
|-
| 2011|| colspan="7" rowspan="2" |לא העפילה
|-
| 2015
|-
| 2019||סיבוב ראשון||3||0||0||3||3||| 10
|-
| 2023|| colspan="7" |לא העפילה
|-
| 2027
|
|
|
|
|
|
|
|-
|סה"כ||2/8||6||0||1||5||7||16
|}
:*משחקי תיקו כוללים גם משחקים שהוכרעו בבעיטות הכרעה

==כל גביעי האתגר של ה-AFC==
* 2006 - לא נכנסה 
* 2008 - סיבוב ראשון 
* 2010 - מקום שני 
* 2012 - מקום שני 
* 2014 - סיבוב ראשון

==קישורים חיצוניים==

* 

==הערות שוליים==

קטגוריה:טורקמניסטן: כדורגל
טורקמניסטן
רימון הלם

רימון הלם
רימון הלם [[צה"לי]]
רימון הלם (באנגלית: Stun Grenade או Flash Bangs) הוא רימון מסוג נשק אל-הרג שמתפוצץ ויוצר הבזק אור חזק ומסנוור וקול נפץ עז (גבוה מ-170 דציבלים) המסייעים לגרום לדיסאוריינטציה זמנית לחושי האויב. רימונים כאלה נפוצים בידי יחידות עילית ללוחמה בטרור וחיוניים למבצעי חילוץ בני ערובה.

רימון ההלם הומצא במקור בבריטניה והשימוש בו החל במהלך שנות ה-70 של המאה ה-20 כאשר שירות ה-SAS של הצבא הבריטי החל באותה העת להשתמש בו.

בעוד רימוני הלם נועדו להגביל את הפגיעה באנשים, רימון הלם שמתפוצץ קרוב מדי לאדם עלול לגרום לפציעות כגון אובדן שמיעה, כוויות ואף למוות. פציעות אלו יגרמו בדרך כלל כאשר רימון ההלם מתפוצץ קרוב מדי לאדם, או עקב שריפות שנגרמות כתוצאה מהפיצוץ של רימון ההלם.

רימון ההלם המצוי בידי צה"ל אינו גורם להבזק אלא רק לקול נפץ, וייעודו העיקרי הוא פיזור הפגנות.

==קישורים חיצוניים==

==הערות שוליים==

קטגוריה:נשק אל-הרג
קטגוריה:אמצעים לפיזור הפגנות
לעינייך בלבד (סרט)

לעינייך בלבד (באנגלית: For Your Eyes Only) הוא סרט ריגול בריטי, השנים עשר בסדרת סרטי ג'יימס בונד, שיצא ב-1981. השחקן רוג'ר מור מגלם בסרט את סוכן הביון הבריטי ג'יימס בונד.

==עלילה==
הסרט נפתח בטביעתה של ספינת דייגים בריטית, המהווה מסווה לספינת ביון. על הספינה נמצא מתקן רדאר שיכול להטות את כף המאזניים במאבק הבין-גושי במלחמה הקרה. הסוכן ג'יימס בונד נשלח להשיג את המתקן לפני שישיגו אותו הרוסים, בראשותו של הגנרל הרוסי האימתני גוגול.

==שחקנים==
* רוג'ר מור - ג'יימס בונד
* קרול בוקה - מלינה האבלוק
* ג'וליאן גלובר - אריסטוטל קריסטטוס
* חיים טופול - מילוס קולומבו
* ג'נט בראון - מרגרט תאצ'ר, ראש ממשלת בריטניה

== הפקה ==
צוות ההפקה היה שונה מאוד מההפקות הקודמות בסדרה. ג'ון גלן, שהיה העורך בסרטים קודמים, הפך לבמאי הסרט. בנוסף על כך, ההפקה ניסתה לעבור שינוי מנטלי, מעלילה שבה בונד מנסה להציל את העולם (כפי שקרה בסרט הקודם, מונרייקר), לעלילת מתח ריאליסטית שעוסקת במלחמה הקרה.

במקור, השחקן הראשי רוג'ר מור חתם למשחק בשלושה סרטים, ומסרט זה והלאה חתם על חוזה במיוחד לפני כל סרט. ברנארד לי נפטר בינואר 1981, לפני סוף ההפקה, ולפני שהספיק לשחק את כל הסצנות הנדרשות כראש המודיעין הבריטי. לאחר פטירתו של לי, הוחלט שלא לשכור שחקן חדש ולשנות את התסריט, כך שייראה ש-M לקח חופשה ואפשר לאחר לתפוס את מקומו.

צילומי הסרט החלו ב-2 בנובמבר 1980 בים הצפוני. צילומים נוספים נערכו ביוון, וצילומי האולפן נערכו בלונדון.

שיר הנושא לסרט מבוצע על ידי הזמרת שינה איסטון.

== הפצת הסרט ==
הקרנת הבכורה של הסרט התקיימה ב-24 ביוני 1981 בלונדון. זהו הסרט האחרון שהופץ על ידי יונייטד ארטיסטס.

==קישורים חיצוניים==

* [http://www.mgm.com/view/Movie/695/For-Your-Eyes-Only/ לעינייך בלבד], באתר MGM

קטגוריה:סרטי 1981
קטגוריה:סרטי ג'יימס בונד
קטגוריה:סרטים בריטיים
קטגוריה:סרטי המלחמה הקרה
קטגוריה:סרטי הרפתקאות
קטגוריה:סרטי מתח בריטיים
קטגוריה:סרטי יונייטד ארטיסטס
קטגוריה:סרטי מטרו גולדווין מאייר
קטגוריה:סרטי פעולה בריטיים
קטגוריה:סרטי פעולה אמריקאיים
קטגוריה:סרטי חיים טופול
סופרגרופ

סופרגרופ (מאנגלית: supergroup) או להקת-על (בעבר היה מקובל בעברית המונח להקת צמרת) הוא מונח שהוטבע בשלהי שנות ה-60 לתיאור הרכבים מוזיקליים שהורכבו ממוזיקאים מוערכים שכבר זכו לתהילה בזכות עצמם במסגרת להקות אחרות או כאמנים עצמאיים. המונח שאב את שמו משם האלבום Super Session מ-1968 של יוצרי הרוק האמריקאים אל קופר (ממייסדי להקת דם, יזע ודמעות), מייק בלומפילד וסטפן סטילס. דוגמה מוקדמת נוספת היא להקת קרוסבי, סטילס ונאש, שהפכה מאוחר יותר לקרוסבי, סטילס, נאש ויאנג.

לאחר הצלחתה של להקת קרים של אריק קלפטון, שרק שניים מחבריה זכו לתהילה לפני הקמתה של הלהקה, החל המונח לשמש גם לתיאור להקות שהצליחו מסחרית בצורה יוצאת דופן, ללא קשר לתהילת העבר של חברי הלהקות. כיום משמש המונח גם לצורכי קידום מכירות.

הניסיון מלמד שלהקות-על אינן מחזיקות מעמד יותר מתקופה של יצירת אלבום או שניים. לפעמים הדבר נובע בשל חילוקי דעות שנוצרים בין חבריהן על רקע מאבקי אגו. להקות אחרות נוצרות כפרויקט-צד שמראש לא נועד לשרוד לאורך זמן (כמו להקת טמפל אוף דה דוג או מד סיזן). בדרך כלל, בלהקות אלו, לרוב חברי הלהקה יש כבר להקה אחרת פעילה וותיקה יותר, שפועלת במקביל.

המושג גם משמש לתיאור להקות שזכו להצלחה גם לאחר הקמתן, כגון: הביטלס, פינק פלויד, קווין, ג'נסיס ויס.

==קישורים חיצוניים==

*
קטגוריה:מוזיקה
מיומנות (מבוכים ודרקונים)

מיומנות במשחקי תפקידים, היא ייצוג של יכולות הנרכשות עם הזמן, מגוון מיומנויות, בהן הדמות עשויה להשתפר עם הזמן בכל פעם שהיא עולה דרגה. אופן היישום של מיומנויות משתנה משיטה לשיטה, וגם בין מהדורות של מבוכים ודרקונים – לדוגמה בין מהדורה חמש בה התוסף הוא קבוע בהתאם לדרגה לבין פאת'פיינדר בעולמות פראיים בה השחקן בוחר אילו מיומנויות לשפר.
==קבלת מיומנויות==
אופן קבלת המיומנויות משתנה משיטה לשיטה.

=== מבוכים ודרקונים מה' 5 ===
במהדורה חמישית<ref></ref>, יש תוסף הכשרה שמשפיע על כל המיומנויות בהן הדמות מיומנות. לא ניתן להעלות מיומנות אחת בפני עצמה, אלא לבחור באלו מיומנויות יש לדמות הכשרה. שיטה זה היא פשוטה ביותר, אך מגבילה את בחירת השחקן.

=== פאת'פיינדר בעולמות פראיים ===
בפאת'פיינדר בעולמות פראיים<ref></ref>, מיומנויות מהוות את עיקרי הדמות, כשכל מיומנות נמדדת לפי סוג קובייה – ניתן לשפר מיומנויות כשעולים בדרגה, בהתאם לתכונה המקושרת. שיטה זה מציעה גמישות מרבית לשחקן להתאים את הדמות, כך שגם לוחם יכול להיות מיומן 

=== במהדורות ישנות ===
במהדורה 3.5 כל פעם כאשר דמות עולה דרגה היא מקבלת נקודות מיומנות, בעזרת נקודות אלה הדמות "רוכשת" מיומנויות אשר מייצגות את היכולות של הדמות שעקב אימון רב השתפרה בהן. כל דמות מקבלת מספר נקודות מיומנות שונה. זה תלוי במקצוע הדמות, התכונות של הדמות והגזע שלה. 
לכל מקצוע יש את המיומנויות שיש לו "פוטנציאל" בהן ולכן הוא צריך להשקיע נקודה אחת בלבד כדי לזכות במיומנות. אולם, ישנם מיומנויות שיותר קשה לו להשתפר בהן ולכן הוא צריך להשקיע שתי נקודות כדי להשתפר בה. יתר על כן, ישנן מיומנויות שהדמות כלל וכלל אינה יכולה לרכוש והן ייחודיות לדמויות העוסקות במקצועות מסוימים.

==לקריאה נוספת==

* בעברית – [https://pundak.games/product/savage-core/ ספר הבסיס] של פאת'פיינדר בעולמות פראיים
* באנגלית – [https://dnd.wizards.com/products/rpg_playershandbook ספר החוקים לשחקן] של מבוכים ודרקונים מהדורה חמישית

== הערות שוליים ==

קטגוריה:מבוכים ודרקונים
קטגוריה:מיומנויות
תורת התנודות

תנודה של דיסקה אלסטית – זהו אופן תנודה אחד מתוך מספר רב של האופנים האפשריים לדיסקה.

בפיזיקה ובניתוח מערכות, תנודה היא שינוי במצב של מערכת לאורך זמן. בדרך כלל המונח מתאר שינוי מחזורי בקירוב. המונחים "ויברציה", "רעידה" או "רטט" משמשים כדי לתאר תנודה מכנית ולעיתים אף משמשים כשם נרדף לתנודה. תנודה מתרחשת לא רק במערכות פיזיקליות אלא גם במערכות ביולוגיות ובמערכות חברתיות. 

הגורמים הבסיסיים לניתוח תנודות הם תגובת המערכת (אלסטיות למשל), כוח מאלץ (מתחיל ומקיים את התנודה) וריסון (משכך את התנודה).

ניתן לראות דוגמאות לתנודות בתחומים רבים מאוד. החל מתנודות הגלים בים ועד לתנודות מיתרי הגיטרה. תנודות אלה הן תנודות מרוסנות – כלומר דועכות עם הזמן, ומעבירות את האנרגיה שלהם לאנרגיה תרמית, כלומר לחום.
משוואת הגלים היא אחת המשוואות הפשוטות המתארות התקדמות של תנודה במרחב.

אחת התופעות המוכרות בתורת התנודות היא התהודה, שבה מופעל כוח בתדירות השווה לתדירות הטבעית של המערכת. ללא ריסון כלשהו (חיכוך למשל), המערכת מתנודדת יותר ויותר חזק עד להתמוטטות.

==במכניקה הקלאסית==

===תנודות חופשיות – ריסון ויסקוזי===
מערכת בעלת מסה M עליה מופעל הכוח F. היא מחוברת באמצעות קפיץ בעל מקדם K ומרסן בעל מקדם C.
גרף של ריסון תת-קריטי. אמפליטודת התנודות בתנאים שונים.

במערכת בעלת דרגת חופש אחת, כאשר הכוח F שווה לאפס, ניתן לתאר את משוואת התנועה של המערכת בצד שמאל כך:
<math> M\ddot{x}+C\dot{x}+Kx=0</math>.

בתורת התנודות נהוג להגדיר שלושה ערכים המבטאים את השפעת התנודה על המערכת:

1. התדירות הטבעית של המערכת המתוארת על ידי <math>\omega_n</math> ושווה ל-<math>\sqrt{K \over M}</math>.
2. ריסון קריטי המתואר על ידי <math>C_{cr}</math> ושווה ל-<math>2\sqrt{KM}</math>.
3. יחס הריסון המתואר על ידי <math>\zeta</math> ושווה ליחס בין <math>C</math> ל-<math>C_{cr}</math>.

למשוואת התנועה, אם כן, ישנם שלושה פתרונות המבטאים התנהגות שונה של המערכת מבחינת תנודות:

1 ו-2. כאשר <math>\zeta\geq1</math> – ריסון על קריטי וקריטי. פתרונות משוואת התנועה הם: 
<math>X=B_1e^{(-\zeta+\sqrt{\zeta^2-1})\omega_nt}+B_2e^{(-\zeta-\sqrt{\zeta^2-1})\omega_nt}</math> כאשר <math>\zeta>1</math> (ריסון על קריטי)
<math>X=(B_3+B_4t)e^{-\omega_nt}</math> כאשר <math>\zeta=1</math> (ריסון קריטי)

3. כאשר <math>0<\zeta<1</math> – ריסון תת-קריטי – כלומר יש תנודות.

==ראו גם==
* מתנד הרמוני
* מהוד
* גשר מצר טקומה
* אופני תנודה עצמיים
* תנודות רבי
==קישורים חיצוניים==

* 

== הערות שוליים ==

קטגוריה:תורות פיזיקליות
קטגוריה:הנדסת מכונות

nl:Trilling
pt:Vibração
קלרה הסקיל

[[לוחית זיכרון על ביתה של הסקיל בווה]]
קלרה הַסְקִיל (ברומנית: Clara Haskil; 7 בינואר 1895 – 7 בדצמבר 1960) הייתה פסנתרנית קלאסית שווייצרית ילידת רומניה, בת למשפחה יהודית ספרדית.

כפרשנית מהוללת של רפרטואר מתקופת הקלאסיקה וראשית הרומנטיקה, נודעה הסקיל בעיקר בביצועים והקלטות של מוצרט. רבים ראו בה את הפרשנית הראשונה במעלה של מוצרט בזמנה. כן יצא שמה כפרשנית מעולה של בטהובן, שומאן ודומניקו סקרלטי. כמי שנחשבה לפסנתרנית מעולה של מוזיקה קאמרית, ניגנה הסקיל עם מוזיקאים ידועי שם כמו ג'ורג'ה אנסקו, אז'ן איזאיי, פבלו קזאלס וארתור גרומיו, שאיתו הופיעה בקונצרט האחרון שלה.

== קורות חייה ==
הסקיל נולדה בבוקרשט, רומניה במשפחה יהודית. אמה לימדה אותה לנגן וכבר בגיל חמש הופיעה וניגנה לפני אליסאבטה מלכת רומניה. בגיל 7 יצאה ללמוד בווינה אצל ריכרד רוברט (שבין תלמידיו ידועי השם היו רודולף סרקין וגיאורג סל) וכן, לזמן קצר, אצל פרוצ'ו בוזוני. היא נכנסה לקונסרבטואר של פריז בגיל עשר, באופן רשמי כדי ללמוד אצל אלפרד קורטו, אם כי רוב הדרכתה באה מלאזאר לוי ומאדאם ז'ירו-לטארז, וסיימה את לימודיה בגיל 15 עם פרס ראשון. הסקיל יצאה לסיור הופעות באירופה, אם כי הקריירה שלה נקטעה באיבה עקב אחת מהמחלות הרבות מהן סבלה במהלך חייה. בשנת 1913 הושמה בגבס בניסיון למנוע הופעת עקמת. מחלות תכופות, יחד עם פחד במה קיצוני, שהופיע בשנת 1920, מנעו אותה מלהשיג הצלחה כלכלית או ביקורתית.
קברה של קלרה הסקיל ב[[בית הקברות מונפרנאס בפריז]]
רק לאחר נדודים רבים, בגלל הרדיפה הגזענית של התקופה, התיישבה בשווייץ, ב-1942. רוב חייה עברו עליה בעוני. רק לאחר מלחמת העולם השנייה, בסדרת קונצרטים בהולנד בשנת 1949, החלה לזכות בתהילה שהייתה ראויה לה. כפסנתרנית, הצטיינה נגינתה בטוהר של צליל ופיסוק, שנבע אולי מכשרונה ככנרת. שקיפות ורגישות שבהשראה ציינו גם את סגנונה באופן שאין לטעות בו.

הסקיל מתה מחבלות שנגרמו לה בנפילה בתחנת רכבת בבריסל. היא הייתה אמורה לנגן בקונצרט עם ארתור גרומיו למחרת היום.

צ'ארלי צ'פלין סיפר "במשך חיי פגשתי רק שלושה גאונים: פרופסור איינשטיין, וינסטון צ'רצ'יל וקלרה הסקיל. אין לי הכשרה מוזיקלית אבל אני יכול להגיד שנגיעתה (בפסנתר) הייתה עדינה, הבעתה (המוזיקלית) הייתה נפלאה והטכניקה שלה הייתה יוצאת דופן".

==התחרות על שם הסקיל==
תחרות בינלאומית לפסנתר על שם קלרה הסקיל מתקיימת כל שנתיים בעיר השווייצרית ווה, שם התגוררה הסקיל מ-1942 עד מותה. בעיר יש רחוב על שמה של הפסנתרנית.

==קישורים חיצוניים==

* רות רוזנפלדר, 
* 

==הערות שוליים==

קטגוריה:פסנתרנים יהודים רומנים
קטגוריה:יהודים ספרדים ברומניה
קטגוריה:פסנתרנים שווייצרים
קטגוריה:פסנתרניות יהודיות
קטגוריה:מוזיקאים יהודים שווייצרים
קטגוריה:אישים הקבורים בבית הקברות מונפרנאס
קטגוריה:אמני דקה רקורדס
קטגוריה:ילידות 1895
קטגוריה:נפטרות ב-1960
שיכון (מתמטיקה)

במתמטיקה, שיכון מציין שאובייקט מתמטי אחד נמצא בתוך אובייקט מתמטי אחר או מציין את הטרנספורמציה המקשרת בין שני האובייקטים.

לדוגמה:
קבוצה <math>X</math> משוכנת בקבוצה <math>Y</math> אם קיימת פונקציה חד-חד ערכית <math>f \colon X \to Y</math>. בדרך כלל, אם ל-<math>X</math> יש מבנה נוסף (למשל טופולוגיה או מבנה אלגברי) אנו דורשים מ-<math>f</math> שתשמר את אותו מבנה. באמצעות השיכון אנו יכולים להגדיר את המבנה <math>X</math> כתת-מבנה של <math>Y</math>.

בטקסטים מתמטיים מתקדמים, אם יש שיכון של <math>X</math> ב-<math>Y</math>, מסמנים <math>X \hookrightarrow Y</math>. אם השיכון נתון על ידי <math>f \colon X \to Y</math> מסמנים גם <math>f \colon X \hookrightarrow Y</math>.

==אלגברה==
באלגברה מופשטת כל הומומורפיזם לא טריוויאלי בין שדות הוא שיכון. הסיבה היא שאם יש הומומורפיזם בין שדה <math>E</math> לשדה <math>F</math>, והוא לא מעביר כל איבר ל-<math>0</math>, אז הגרעין של הומומורפיזם כזה שהוא אידיאל יהיה בהכרח <math>\{0\}</math>, כיוון שבשדה האידיאלים היחידים הם השדה כולו והקבוצה <math>\{0\}</math>. הנחנו בתחילה שההומומורפיזם לא מעביר כל איבר ל-<math>0</math> ולכן הגרעין הוא בהכרח בדיוק <math>\{0\}</math>, כלומר ההומומורפיזם הוא חד-חד ערכי ולכן שיכון. 

קטגוריה:תורת הקבוצות
קטגוריה:אלגברה
קטגוריה:טופולוגיה
קטגוריה:מורפיזמים
Body and Soul

Body and Soul (בעברית: גוף ונשמה) הוא שיר פופולרי שנכתב בשנת 1930 על ידי אדוורד היימן, רוברט סאוור, פרנק אייטון וג'ון גרין. השיר הוצג כשיר נושא בהצגה ובסרטים שונים, אך מאוחר יותר התפרסם, הפך לאחד הסטנדרטים המפורסמים בג'אז, והוקלט מאות פעמים על ידי מאות נגני ג'אז. ההקלטה המפורסמת ביותר של השיר היא מאת נגן הסקסופון קולמן הוקינס, ב-11 באוקטובר 1939. הסולו של הוקינס נחשב לאחת הדוגמאות הבולטות לג'אז מאולתר ואמיתי. הקלטה זו הייתה אחת הקלטות הג'אז הראשונות, והפכה ללהיט.

== הדואט בין טוני בנט ואיימי ויינהאוס ==

Body and Soul הוקלט בתור דואט של הזמר טוני בנט עם זמרת הנשמה הבריטית, איימי ויינהאוס ב-2011. זו הייתה ההקלטה האחרונה של ויינהאוס לפני מותה ב-23 ביולי 2011. הסינגל יצא לשווקים ברחבי העולם ב-14 בספטמבר 2011 ל-iTunes, ל-MTV ול-VH1. הסינגל יצא לכבוד יום הולדתה ה-28 של ויינהאוס. לשיר יצא וידאו קליפ ביום שיצא כסינגל, ובו טוני בנט ואיימי ויינהאוס מבצעים את השיר באולפן הקלטות.

=== היסטוריית מצעדים ===

== פרסים ומועמדויות ==
{| class="wikitable"
!שנה
!טקס
!קטגוריה
!מועמדות
!תוצאה
!מקור
|-
| rowspan="8" |2012
|טקס פרסי גראמי
| rowspan="2" |ביצוע הפופ הטוב ביותר - צמד או הרכב
| rowspan="11" |"Body and Soul"
|
|
|}

== קישורים חיצוניים ==

== הערות שוליים ==

קטגוריה:שירי 1930
קטגוריה:סינגלים מ-1939
קטגוריה:סינגלים מ-2011
קטגוריה:שירי איימי ויינהאוס
קטגוריה:שירי טוני בנט
קטגוריה:דואטים
קטגוריה:שירים באנגלית
קטגוריה:סטנדרטים בג'אז
קטגוריה:זוכי פרס גראמי לביצוע הפופ הטוב ביותר של צמד/להקה
קטגוריה:סינגלים בהוצאת איילנד רקורדס
קטגוריה:סינגלים בהוצאת סוני מיוזיק אנטרטיינמנט
פונקציה מציינת

במתמטיקה, פונקציה מציינת, הנקראת גם פונקציה אופיינית או לעיתים גם אינדיקטור, היא פונקציה המוגדרת בקבוצה <math>\,X</math> ומציינת שייכות לתת קבוצה <math>\,A</math> של <math>\,X</math>. הפונקציה המציינת <math>1_A : X \to \lbrace 0,1 \rbrace \,</math> מוגדרת באופן הבא:

:<math>1_A(x) =
\left\{\begin{matrix}
1 &\mbox{if}\ x \in A \\
0 &\mbox{if}\ x \notin A
\end{matrix}\right.
</math>

הפונקציה המציינת מסומנת לעיתים גם כ-<math>\ \chi_A(x)</math>,<math>1_X</math> או כ-<math>\ I_A(x)</math>, או כ־<math>[x\in A]</math> באמצעות סוגרי אייברסון. במקרה הפרטי של הפונקציה עבור <math>X=\mathbb{N}</math> ו-<math>\,A = \lbrace 1 \rbrace</math>, הפונקציה נקראת פונקציית היחידה.

==תכונות בסיסיות==
אם <math>\,A</math> ו-<math>\,B</math> תת-קבוצות של <math>\,X</math> אזי:
* תכונת החיתוך: <math>1_{A\cap B} = \min\{1_A,1_B\} = 1_A \cdot 1_B </math>
* תכונת האיחוד: <math>1_{A\cup B} = \max\
חבר מושבעים גדול

חבר מושבעים גדול (Grand Jury) הוא גוף משפטי שמקורו בשיטת המשפט הבריטית (Common Law - המשפט המקובל). תפקידו לחקור האשמות בפשעים, לבחון עדויות ואם השתכנע שיש מקום לכך, לקבוע כי יש להגיש כתב אישום.
חבר מושבעים גדול שונה מחבר מושבעים (Petit Jury), המשמש כגוף השופט במשפט רגיל. כשמו כן הוא: מספר חבריו גדול יותר מתריסר חברי חבר המושבעים (בין 16 ל-23 חברים).

תפקידו של חבר המושבעים הגדול הוא לקבוע אם יש יסוד סביר להניח שבוצע פשע, כחלק מהיותו מרכיב במערכת האיזונים והבלמים ("Checks and Balances") של השיטה המשפטית האמריקאית: קבוצת אזרחים מן השורה, חסרי פניות, מוודאים שאין העמדה לדין שרירותית על בסיס סתמי של דברי התביעה.
ההליך עצמו שונה ממשפט רגיל ולרוב אין הנאשם או בא כוחו נוכחים בעת שמיעת העדים.

==בחירת חבר מושבעים גדול==
חברי חבר מושבעים זה נבחרים בשיטה דומה ומתוך אותו מאגר אזרחים של חבר מושבעים.

==ארצות הברית==
מוסד משפטי זה קיים בארצות הברית מתוקף הפתיח של התיקון החמישי לחוקת ארצות הברית: "לא יובא אדם לדין על פשע שדינו מיתה, או על פשע נתעב אחר, אלא על פי חוות דעת או כתב אישום של חבר מושבעים גדול..." (תרגום פרופ' ארנון גוטפלד). ניסוח זה ("...פשע נתעב...") הביא את בית המשפט העליון של ארצות הברית לפירוש שאינו מחייב חבר מושבעים גדול בפשעים שאינם חמורים. יתר על כן, בית המשפט העליון פסק שפסקה זו בתיקון החמישי אינה תופסת לגבי המשפט המדינתי, אלא הפדרלי בלבד.
ואכן, לאור השגות וביקורות רבות על שיטה זו וחוסר הצדק שבה, בוטל מוסד זה בלמעלה ממחצית מדינות ארצות הברית והוחלף בשימוע מוקדם בפני שופט.

==ארצות אחרות==
המדינה היחידה, פרט לארצות הברית, שבה נהוג חבר מושבעים גדול היא ליבריה. בבריטניה בוטל חבר מושבעים גדול בשנות השלושים והוחלף במנגנון שיפוטי מקדים אחר לקביעה האם יש מקום להעמיד נאשם לדין, וכך גם באוסטרליה.

==ישראל==
שלטון המנדט הבריטי לא הנהיג בארץ חבר מושבעים גדול כשם שלא הנהיג חבר מושבעים במשפט עצמו.

בישראל לא קיים מוסד במסגרת הרשות השופטת לקביעה מסוג זה. במסגרת התיקון המכונה: "חוק היידוע" (סעיף 60א לחוק סדר הדין הפלילי), קיימת לנאשם הזכות לפנות לתביעה כדי למנוע הגשת כתב אישום נגדו. כל אדם שמואשם בעבירת פשע זכאי לשימוע למעט חריגים (עבירות אלמ"ב, אם הוא עצור בזמן הגשת כתב האישום, אישור פרקליט מחוז). טעות לחשוב שהליך כזה מקובל בעיקר לגבי אישי ציבור, החשופים יותר ופגיעים להעמדה לדין, הנהנים במקרים מסוימים מהזכות לשימוע מוקדם בפני גורמי הפרקליטות או היועץ המשפטי לממשלה, שהם חלק מהרשות המבצעת ולא השופטת.

==קישורים חיצוניים==
* 

קטגוריה:סדר דין פלילי
קטגוריה:בתי משפט לפי סוג
מציל

סוכת המציל, חוף השרון, [[הרצליה]]
מציל הוא אדם העובד בחוף הים או בבריכת שחייה ותפקידו פיקוח על הרחצה במקומות אלה, ובפרט הצלת טובע מן המים, והגשת עזרה ראשונה עד להגעת צוות חרום. 

בדרך כלל נמצא המציל בעמדת תצפית נוחה בסמוך למים, המאפשרת לו לראות את כל קהל המתרחצים.

== מצילים בישראל ==
עבודת המצילים מוסדרת בחוק הסדרת מקומות רחצה, תשכ"ד-1964, ובין השאר נקבע בו קנס המוטל על המפיר הוראות של מציל בעניין מניעת סכנה לחיי המתרחצים. 

פעולתם של מצילים בחוף הים מוסדרת בצו הסדרת מקומות רחצה (מצילים, סדרנים, פקחים ומגישי עזרה ראשונה), תשכ"ו-1965. הצו עוסק בשלוש דרגות של מצילים: מציל אחראי, מציל משנה, מציל עוזר – הסיווג לדרגות אלה הוא בסמכותו של משרד התעשייה המסחר והתעסוקה. 

תקן המצילים בשעות הרחצה:
* בתחנת הצלה גדולה (כזו הפועלת בתחום שטח שיפוטה של עירייה): שלושה מצילים, שלפחות שניים מהם בדרגת מציל אחראי.
* בתחנת הצלה קטנה (כזו הפועלת בתחום שטח שיפוטה של מועצה מקומית): שני מצילים, כשאחד מהם בדרגת מציל אחראי.
דגלי הרחצה בישראל
דגל אזהרה ממדוזות
חובות המציל:
:(1) להבטיח שהמתרחצים יתרחצו במים בגבולות המקומות המוכרזים בלבד;
:(2) למנוע את הרחצה במקומות ובזמנים אסורים;
:(3) למנוע מהמתרחצים לצאת מתחום מקום הרחצה המוכרז במים;
:(4) להגיש עזרה במים לזקוקים לה;
:(5) להגיש עזרה ראשונה לנזקקים עד שיוחלף על ידי מגיש עזרה ראשונה;
:(6) לשמור על סוכת ההצלה וציוד ההצלה וכן להבטיח תקינותם בכל עת.

פעולתם של מצילים בבריכות שחייה מוסדרת בצו הסדרת מקומות רחצה (בריכות שחיה מוכרזות), תש"ל-1970.

במסגרת הפיקוח על הרחצה מסמן המציל בחוף הים את המקומות המותרים לרחצה (או האסורים לרחצה), ומציין, באמצעות דגל מתאים המונף על סוכת המציל, את מצב הים:
* דגל לבן – ים שקט
* דגל אדום – ים סוער, שהרחצה בו מותרת
* דגל שחור – ים סוער מאוד, שהרחצה בו אסורה.

מציל בחוף הים מועסק על ידי הרשות המקומית שבמסגרתה נמצא חוף ים זה. מציל בבריכת שחייה מועסק על ידי בעליה של הבריכה. בדרך כלל מועסקים גברים בתפקיד זה.

עבודת המצילים בחוף הים היא עבודה עונתית, המתקיימת בדרך כלל באביב ובקיץ, שבהם פעילים חופי הרחצה. גם עבודתם של המצילים בבריכות השחייה היא עבודה עונתית – אף שרבות מהבריכות פעילות במשך כל השנה, הרי הפעילות בהן בחודשי הסתיו והחורף יורדת במידה ניכרת.

בשנת 2016, התווסף דגל לסימול מדוזות במים.
==המציל בקולנוע ובטלוויזיה==
לפרסום רב זכתה עבודת המציל בסדרת הטלוויזיה "משמר המפרץ" בכיכובה של פמלה אנדרסון.

הסרט הישראלי "הצילו את המציל", שבוים בידי אורי זוהר מתאר את התלבטויותיו של מציל תל אביבי, בין נאמנותו לאשתו ולילדיו לבין הפיתויים במקום עבודתו.

==ראו גם==
*חסקה

==קישורים חיצוניים==

* [http://www.matzil.co.il/he/ ארגון מצילי הבריכה בישראל]
* [http://www.lifeguard.co.il/ אתר המצילים של ישראל]
* אילה אליהו, [http://fs.knesset.gov.il/globaldocs/MMM/c1bccf17-846b-e711-80d6-00155d0a6d26/2_c1bccf17-846b-e711-80d6-00155d0a6d26_11_9468.pdf שירותי ההצלה בחופי הים בישראל], באתר מרכז המחקר והמידע (ממ"מ) של הכנסת, 9 בנובמבר 2017
* 
* 
* 
* [https://jfc.org.il/news_journal/61148-2/96463-2/ קורס מצילים בחוף הים בתל אביב, 1953], באתר ארכיון הסרטים הישראלי בסינמטק ירושלים

==הערות שוליים==

*
קטגוריה:נותני שירות
קטגוריה:שחייה
קטגוריה:הצלה
מסרו אמוטו

מסרו אמוטו (ביפנית 江本勝, באנגלית: Masaru Emoto, 22 ביולי 1943 ביוקוהמה, יפן -17 באוקטוברשינג יבטטה 2014) היה סופר ויזם (מוכר שמן נחשים) יפני הידוע בעיקר בזכות טענתו שדיבור ומחשבות המופנות כלפי מים משפיעים עליהם.

== חייו ==
אמוטו סיים לימודים ב-Yokohama Municipal University ביחסים בינלאומיים (ענף במדעי החברה), ובשנת 1992 קיבל תואר דוקטור לרפואה אלטרנטיבית לאחר שהשלים לימודים בהתכתבות ב"אוניברסיטה ההודית ללימודי רפואה אלטרנטיבית ".

לטענת אמוטו, כאשר חושפים כלי מים למילים חיוביות, תמונות יפות או מוזיקה נעימה, מחלקים אותם למספר צלחות פטרי (צלוחית שטוחה לבדיקות וניסויים במעבדה) וחושפים אותם לטמפרטורה של 25<sup>0</sup>C- למשך שלוש שעות, ניתן לראות במיקרוסקופ שנוצרים בהם גבישים קריסטליים מרהיבים. אולם, כאשר המים נחשפו לדברים שליליים, מתקבלות צורות מכוערות ולא סימטריות.

משנת 1999 פרסם אמוטו מספר כרכים של עבודתו תחת הכותרת "Message From Water - מסרים מהמים", בהם תמונות מרהיבות של מים שנאמרו עליהם דברים חיוביים ושליליים בהתאמה. בנוסף, מציע אמוטו למכירה באתר האינטרנט שלו שלל "מוצרי מים" ככוסות וכלים שונים להם הוא מייחס מגוון רחב של סגולות רפואיות.

== ביקורת ==
טענותיו של אמוטו לא זכו להתייחסות רצינית בקרב החוקרים. יש הסוברים כי הסיבה לכך היא שהניסויים שביצע לא נעשו בתנאי הניסוי המקובלים בעולם המדע ומעולם לא הוצגו כנדרש לביקורת עמיתים. ניסיונות לשחזור הניסוי לא העלו את אותן התוצאות.
ג'יימס רנדי, קוסם מקצועי העוסק בין היתר בחשיפת נוכלים ושרלטנים הטוענים לכוחות על טבעיים, הציע לאמוטו סכום של מיליון דולר אם יצליח להוכיח את טענותיו בתנאי מעבדה תחת פיקוח, אולם אמוטו סירב.

רעיונותיו של אמוטו הופיעו בסרט בליפ משנת 2004.

== קישורים חיצוניים ==
* 
* [https://web.archive.org/web/20050312064739/http://www.hado.net/ האתר המסחרי של אמוטו]
* [http://www.chem1.com/CQ/clusqk.html#EMOTO אתר המבקר את מחקרו של אמוטו]
* [http://www.randi.org/jr/052303.html אתגר מיליון הדולר]
* 

קטגוריה:פסאודו-מדע
קטגוריה:יפנים שנולדו ב-1943
קטגוריה:יפנים שנפטרו ב-2014
יהדות סינגפור

בניין של דוד אליאס בסינגפור. נבנה בשנת 1928.
בית הספר ע"ש סר מנשה מאיר בסינגפור

באי סינגפור קהילה יהודית קטנה.

היהודים הראשונים שהגיעו לסינגפור היו סוחרים יהודים מעיראק, הודו ואיראן שהגיעו אליה בשנת 1840. בתי הכנסת בסינגפור הוקמו האחד ב-1878 והשני ב-1904. אל הקהילה היהודית בסינגפור נוספו יהודים מסין ואירופה. הקהילה לא סבלה רבות מאנטישמיות, ונהנתה ממצב כלכלי טוב יחסית.

ערב מלחמת העולם השנייה בשנת 1939 מנתה הקהילה כ-2,500 יהודים. במהלך המלחמה, כאשר נשלטה סינגפור על ידי יפן, נשלחו רוב היהודים למעצר בכלא היפני. כאשר שוחררו לאחר המלחמה, עזבו מרביתם את סינגפור לארצות הברית, בריטניה, ארץ ישראל ואוסטרליה.

השר הראשי (מקביל לתפקיד ראש הממשלה - chief minister) הראשון של השלטון העצמי בסינגפור (תחת חסות בריטית) היה יהודי, דייוויד מרשל.

כיום (2015) יש בסינגפור בין 2000 ל-3000 יהודים. בעיר פועלים שני בתי כנסת, 'מגן אבות' ו'חסד אל'. הקהילה היהודית-עיראקית היא הקהילה המרכזית באי.

== לקריאה נוספת ==
משה יגר, הודו, המסע הארוך לאסיה פרק בתולדות הדיפלומטיה של ישראל, הוצאת הספרים של אוניברסיטת חיפה, 2004, עמ' 140-178

==קישורים חיצוניים==

* 
* 
* 
* 

*
סינגפור
קטגוריה:סינגפור: דמוגרפיה
קטגוריה:יהדות איראן ופרס
סינגפור